**World Open**, aikaisemmin myös järjestetty pitkään nimellä **Grand Prix**, on maailmanmestaruuskisojen ja *UK Championship*-turnauksen jälkeen kolmanneksi suurin, ja perinteinen, snookerin ranking-turnaus. Se on käyty vuosittain vuodesta 1982 lähtien, jolloin sen nimi oli *Professional Players Tournament*, eikä sillä ollut sponsoria. *Grand Prix*-nimitys tuli käyttöön vuonna 1984, jolloin tapahtumaa sponsoroi tupakkamerkki *Rothmans*. Vuosina 2001-2003 turnaus järjestettiin nimellä *LG Cup*. Vuosina 2006-2008 alkaen pääsponsorina toimi kellovalmistaja *Royal London Watches*, ja aikaisemmin sponsoreina ovat toimineet *Totesport* sekä *Škoda* 1990-luvulla. Tapahtuma luotiin alun perin, koska ranking-turnausten määrää haluttiin kasvattaa.

Vuosien mittaan turnauksen palkintorahat ovat kasvaneet huimasti, koska ensimmäisessä turnauksessa voittaja sai palkintorahaa £5 000, kun huippuvuosina voittaja sai £82 500. Viimeisin palkintosumma oli £75 000.

Uusi formaatti
--------------

Perinteinen turnaus koki muutoksia mentäessä kaudelle 2010/2011, sillä ensinnäkin nimeksi muutettiin *World Open*. Formaatti on muuttunut myös siten, että edellisen kierroksen selvittäneiden pelaajien vastustajat arvotaan sen sijaan, että kaavio muodostuisi ranking-sijoituksen mukaisesti. Turnaus on myös nykyään avoin eli amatööripelaajillakin on mahdollisuus osallistua karsintoihin.

Historiallisia tapahtumia
-------------------------

Vuonna 1982 turnaus pelattiin ensimmäisen kerran, jolloin nuori Jimmy White eteni finaaliin, jossa pidemmän korren veti kuitenkin 1970-luvun valtias Ray Reardon. Tämä jäi historiaan *Dracula* Reardonin viimeisenä suurturnausvoittona. Tämän jälkeen pelipöytiä hallitsi Steve Davis.

Vuonna 1986 finaalissa pelasi kaikkien aikojen vanhin finalisti Rex Williams, joka hävisi tämän kuitenkin Jimmy Whitelle.

Vuonna 1999 Ronnie O'Sullivan teki turnauksen historian ensimmäisen *maksimibreikin* ensimmäisen kierroksen ottelussaan Graeme Dottia vastaan.

Vuonna 2001 O'Sullivan teki turnauksen historian toisen *maksimibreikin* toisen kierroksen ottelussaan Drew Henryä vastaan.

Vuonna 2002 Chris Small saavutti ensimmäisen ja ainoan ranking-turnausvoittonsa.

Vuosina 2003 ja 2004 John Higgins teki O'Sullivanin tapaan turnaushistorian kaksi peräkkäistä *maksimibreikkiä*. Nämä olivat turnauksen historian kolmas ja neljäs lajiaan. Ensimmäinen *maksimi* tuli finaaliottelussa Mark Williamsia vastaan, ja jälkimmäinen seuraavan vuoden karsintavaiheessa Ricky Waldenia vastaan.

Vuoden 2005 finaalissa John Higgins teki neljään peräkkäiseen erään yli sadan pisteen lyöntisarjan ja teki 494 pistettä siten, että vastustaja O'Sullivan ei saavuttanut pistettäkään. Finaali päättyi murskalukemin 9–2 .

Vuonna 2006 nuori Jamie Cope teki turnauksen historian viidennen *maksimibreikin* ottelussaan Michael Holtia. Saman turnauksen finaalissa oli vastakkain kaksi ranking-turnauksen finaalin ensikertalaista, joista toinen oli Cope. Voittajaksi selvytyi kuitenkin Ronnie O'Sullivanin matkallaan pudottanut Neil Robertson. Vuosina 2006 ja 2007 turnaus aloitettiin poikkeuksellisesti alkulohkomuotoisena.

Vuonna 2007 Tom Ford teki historian kuudennen *maksimibreikin* ottelussaan mestari Davisia vastaan .

Vuonna 2009 Neil Robertson voitti tämän turnauksen jo toistamiseen urallaan .

Vuonna 2010 Ronnie O'Sullivan teki ennätyksellisen 10. *maksimibreikin* uusitussa *World Open*-turnauksessa, jonka voittajaksi selviytyi juuri *The Rocketin* finaalissa kaatanut Neil Robertson, joka osallistui kuudennen kerran ranking-turnauksen finaaliin ja saavutti myös kuudennen voittonsa. Turnausmuoto koki myös uudistuksen nopeampien ja lyhyempien pelien muodossa.

Steve Davis voitti 1980-luvulla turnauksen peräti kolme kertaa, ja oli neljä kertaa finaalissa. Parempaan on yltänyt vain Stephen Hendry, joka voitti ensimmäisen kerran vuonna 1987 ja tämän jälkeen 1990-luvulla kolmesti, sekä turnauksen historian menestynein pelaaja John Higgins neljällä voitolla ja seitsemällä finaalillaan. Higginsin viimeisin voitto on vuodelta 2008 ja ensimmäinen vuodelta 1994. Myös Mark Williams on menestynyt turnauksessa hyvin, koska hänen saavutuksensa ovat täysin samat kuin Davisin. Higgins ja Williams ovat menestyneet turnauksessa pääasiassa 2000-luvulla.

Voittajat
---------


| Vuosi | Voittaja | Finaalivastustaja | Tulos |
| --- | --- | --- | --- |
| **World Open** |
| 2019 | Englanti Judd Trump | Thaimaa Thepchaiya Un-Nooh | 10–5 |
| 2018 | Wales Mark Williams | Englanti David Gilbert | 10–9 |
| 2017 | Kiina Ding Junhui | Englanti Kyren Wilson | 10–3 |
| 2016 | Englanti Ali Carter | Englanti Joe Perry | 10–8 |
| **World Grand Prix (Ei rankingturnaus)** |
| 2015 | Englanti Judd Trump | Englanti Ronnie O’Sullivan | 10–7 |
| **Star Xing Pai Haikou World Open** |
| 2014 | Englanti Shaun Murphy | Englanti Mark Selby | 10–6 |
| 2013 | Pohjois-Irlanti Mark Allen | Wales Matthew Stevens | 10–4 |
| 2012 | Pohjois-Irlanti Mark Allen | Englanti Stephen Lee | 10–1 |
| **12bet.com World Open** |
| 2010 | Australia Neil Robertson | Englanti Ronnie O'Sullivan | 5–1 |
| **Grand Prix** |
| 2009 | Australia Neil Robertson | Kiina Ding Junhui | 9–4 |
| **Royal London Watches Grand Prix** |
| 2008 | Skotlanti John Higgins | Wales Ryan Day | 9–7 |
| 2007 | Hongkong Marco Fu | Englanti Ronnie O'Sullivan | 9–6 |
| 2006 | Australia Neil Robertson | Englanti Jamie Cope | 9–5 |
| **Grand Prix** |
| 2005 | Skotlanti John Higgins | Englanti Ronnie O'Sullivan | 9–2 |
| **Totesport Grand Prix** |
| 2004 | Englanti Ronnie O'Sullivan | Englanti Ian McCulloch | 9–5 |
| **LG Cup** |
| 2003 | Wales Mark Williams | Skotlanti John Higgins | 9–6 |
| 2002 | Skotlanti Chris Small | Skotlanti Alan McManus | 9–5 |
| 2001 | Englanti Stephen Lee | Englanti Peter Ebdon | 9–4 |
| **Grand Prix** |
| 2000 | Wales Mark Williams | Englanti Ronnie O'Sullivan | 9–5 |
| 1999 | Skotlanti John Higgins | Wales Mark Williams | 9–8 |
| 1998 | Englanti Stephen Lee | Hongkong Marco Fu | 9–2 |
| 1997 | Wales Dominic Dale | Skotlanti John Higgins | 9–5 |
| 1996 | Wales Mark Williams | Skotlanti Euan Henderson | 9–5 |
| **Skoda Grand Prix** |
| 1995 | Skotlanti Stephen Hendry | Skotlanti John Higgins | 9–5 |
| 1994 | Skotlanti John Higgins | Englanti Dave Harold | 9–6 |
| 1993 | Englanti Peter Ebdon | Irlanti Ken Doherty | 9–6 |
| **Rothmans Grand Prix** |
| 1992 | Englanti Jimmy White | Irlanti Ken Doherty | 10–9 |
| 1991 | Skotlanti Stephen Hendry | Englanti Steve Davis | 10–6 |
| 1990 | Skotlanti Stephen Hendry | Englanti Nigel Bond | 10–5 |
| 1989 | Englanti Steve Davis | Englanti Dean Reynolds | 10–0 |
| 1988 | Englanti Steve Davis | Pohjois-Irlanti Alex Higgins | 10–6 |
| 1987 | Skotlanti Stephen Hendry | Pohjois-Irlanti Dennis Taylor | 10–7 |
| 1986 | Englanti Jimmy White | Englanti Rex Williams | 10–6 |
| 1985 | Englanti Steve Davis | Pohjois-Irlanti Dennis Taylor | 10–9 |
| 1984 | Pohjois-Irlanti Dennis Taylor | Kanada Cliff Thorburn | 10–2 |
| **Professional Players Tournament** |
| 1983 | Englanti Tony Knowles | Englanti Joe Johnson | 9–8 |
| 1982 | Wales Ray Reardon | Englanti Jimmy White | 10–5 |

Lähteet
-------

1. ↑  Chris Turner's SNOOKER ARCHIVE: *Grand Prix*.
2. ↑  World Snooker *World Snooker Tour 2010/11*
3. ↑  The Glaswegian *Stephen Hendry backs new format as snooker's World Open comes to Glasgow* , 12. elokuuta 2010
4. ↑  WWW Snooker *John Higgins, MBE (Scotland)*
5. ↑  BBC Sport *Ford’s new designs for the baize*, 15. huhtikuuta 2010
6. ↑  Eurosport *Robertson downs Ding to win Grand Prix*, 11. lokakuuta 2009
7. ↑  Snooker Images (Arkistoitu – Internet Archive) *Grand Prix Tournament Page*